  Виталий Пронин Иж тымет котырын пуктӥськон огдырлы уретэмын. Та пумысен огкылэ вуэмын Иж городлэн йырыз Юрий Тюрин бордын ортчем кенешонын. Ижлэсь генпланзэ юнматытэк, отын пуктӥськыны лэземын уз лу.Набережнойын - Горький но Милиционной урамъёс вискын - пуктыны чакламын «Ривьера-парк» улон комплекс. Ӝутэмын луоз 1 сюрс 500 квартира, улон инты кылдоз 2 сюрс 800 муртлы. Лэсьтӥськонъя огазеяськонлы, пуктӥськонзэ кутскытозь, косэмын гумыосты кысконэз рос-просгес чакланы. Ижлэн генпланэз матысь дыре кутэмын луоз. Отчы Набережной ласянь чутрак воштонъёс пыртэмын ӧз луэ ке, «Ривьера-паркез» пуктыны кутскозы туэ.Елена Тугашова Туспуктӥз А. Горбунов Теги: Ижкар  